**Väikehange „Tulekustutite uuendamine“**

Aktsiaselts Rakvere Haigla (edaspidi ka hankija) soovib seoses hetkel hankija kasutuses olevate tulekustutite kasutusea lõppemisega **uuendada tulekustuteid.**

Tulekustutid (edaspidi nimetatud ka kui kaup) peavad vastama minimaalselt käesolevas pakkumuste esitamise ettepanekus loetletud tehnilistele tingimustele/tehnilistele näitajatele. Tehniliselt paremate parameetritega seadme pakkumine on lubatav.

**I Hanke tehnilised tingimused, pakkumusevorm ja kinnitused, et pakkumus vastab hankija poolt käesolevas dokumendis esitatud tingimustele.**

1. Hankeobjektiks oleva kauba tehnilise kirjeldusega palume tutvuda käesolevast pakkumuste esitamise ettepanekust tulenevate tingimustega, eduka pakkujaga sõlmitava hankelepingu tingimustega palume tutvuda pakkumuste esitamise ettepanekule lisatud hankelepingu projektist.
2. Pakkumus tuleb esitada elektronposti teel hiljemalt **19.juuli 2024.a kell 10:00** aadressil haigla@rh.ee. Elektronkirja teemareale tuleb märkida „Tulekustutite uuendamine. Mitte avada enne 19.07.2024.a kell 10:00“. Hankija ei vastuta pakkumuste, millised ei ole varustatud eelnimetatud märksõnadega, ennetähtaegse avamise eest. Pakkumused, mis on esitatud paberkandjatel või millised ei ole saabunud käesolevas lõigus nimetatud elektronposti aadressidele hiljemalt eelnimetatud tähtpäevaks, ei osale pakkumismenetluses.
3. Tingimuslike pakkumuste esitamine ei ole lubatud. Tingimuslikud pakkumused kuuluvad viivitamatult tagasi lükkamisele.
4. Kogu käesolevat väikehankemenetlust, hankeobjekti puudutavaid tehnilisi tingimusi ning muid hankemenetlusega seotud küsimusi puudutav suhtlus toimub üksnes elektrooniliste kandjate kaudu, pöördumisel aadressile haigla@rh.ee. Hankija teeb kõik käesolevast pakkumuste esitamise ettepanekust tulenevad küsimused ja/või tehnilise kirjelduse osas esitatud küsimused koos vastustega avalikult teatavaks hankija kodulehel aadressil www.rh.ee, hangete teemalehel. Hankija ei avalikusta oma kodulehel konkreetse küsimuse esitanud ettevõtja ja/või tema esindaja nimesid.
5. Hankija jätab endale õiguse astuda tähtaegselt käesolevast pakkumuste esitamise ettepanekust tulenevatele tingimustele vastavad pakkumused esitanud pakkujatega läbirääkimistesse pakutava kauba maksumuse, tarneaja ning garantiiaja üle. Läbirääkimiste pidamise soovist ning täpsemast korrast teavitab hankija tähtaegselt pakkumused esitanud pakkujaid elektronkirja teel.
6. Pakkumuste hindamise kriteeriumid
	1. Hankija hindab pakkumusi hanke kogumaksumuse alusel. Pakkumuste hindamiskriteeriumiks on madalaim kogumaksumus. Madalaim kogumaksumus selgitatakse välja pakkumuste kogumaksumuste alusel. Pakkumuse kogumaksumuseks on käesoleva tehnilise kirjelduse punktis II.9 märgitud koguses tulekustutite kogumaksumus. Võrdse kogumaksumusega pakkumuste korral tunnistatakse edukaks pakkumus, milline esitati ajaliselt varem.
7. Hankija jätab endale õiguse kõikide pakkumuste tagasi lükkamiseks, mh kuid mitte ainult juhul kui:
	1. kõikide pakkumuste maksumused ületavad hankija poolt eeldatud hankelepingu maksumust;
	2. pakutav kaup ei vasta hankija vajadustele ja/või ei täida hankija poolt soovitud eesmärke;
	3. pakkumused on esitatud tingimuslikena (vastuolus hankija poolt käesolevas tehnilises kirjelduses esitatud tingimustega).
8. Pakkumuse esitamisega kinnitab pakkuja käesoleva väikehanke hanketingimustega nõustumust ning võtab endale kohustuse pakkumuse edukaks osutumisel tema pakkumuse objektiks oleva kauba hankijale pakkumusest tuleneva tähtaja jooksul müümiseks, tarnimiseks ning hankijale üleandmise eelduseks olevate tingimuste täitmiseks. Pakkuja pakkumus peab seejuures olemas jõus vähemalt 30 kalendripäeva käesoleva pakkumuste esitamise ettepaneku punktis I.2) sätestatud pakkumuste esitamise tähtpäeva saabumisest.

**II Väikehanke objektiks olevate tulekustutite tehnilised tingimused**

Pakutavad tulekustutid peavad vastama minimaalselt järgnevatele tingimustele:

1. Tulekustutid peavad olema uued, sh ei tohi olla demotootega. Tootmisaasta mitte hilisem kui 2024.a.
2. Pulberkustuti 6 kg ABC (43A/233B/C) koos seinakinnitusega.
3. Temperatuuri piirid: -30ºC…+60ºC.
4. Tulekustutusvahend: Kustutuspulber.
5. Varustus: manomeeter, kontrollventiil rõhu kontrollimiseks.
6. Tulekahju allikad: 43A(tahked ained), 233B(põlevvedelikud), C(põlevgaasid).
7. Peab saama kustutada kuni 1000V elektriseadmeid.
8. Sertifikaadid: EN 3-7; CE; PED 97/23/EC ~~ning MED96/98/EC~~.
9. Tulekustutile antav garantii vähemalt viis (5) aastat/60 kalendrikuud.
10. Tulekustutite ostumaht on 25 tk, milline kogus ostetakse hankija poolt lepingu sõlmimise järgselt koheselt välja.

**III Väikehanke objektiks olevate tulekustutite pakkumisele ning müügile ja tarnele esitatavad olulised lisatingimused**

**Tulekustutite pakkumusele ja müügile ning tarnele esitatavad olulised lisatingimused**

1. Pakkuja märgib pakkumuses pakutavate tulekustutite tootja (nimetuse/mudeli numbri), tootmisaasta. Pakutavad tulekustutid peavad olema uued, sh ei tohi olla tegemist demokaubaga.
2. Pakutavad tulekustutid peavad vähemalt vastama Eesti Vabariigi territooriumil kehtivatest õigusaktidest nagu ka valdkonna ohutusstandarditest tulenevatele miinimumnõuetele.
3. Tulekustutitele ja selle osadele tagatav minimaalne garantiiaeg: 60 kalendrikuud tulekustutite üleandmise-vastuvõtmise akti allkirjastamise kuupäevast.

Pakkuja märgib pakkumuses tema poolt pakutavatele tulekustutitele kehtiva garantiiaja pikkuse kalendrikuudes.

1. Pakkuja kohustub pakkumuses märkima tulekustutite eluea täisaastates.
2. Tarneaeg: esimesel võimalusel hankija poolt ostuotsuse teate edukale pakkujale esitamisest kuid seejuures mitte hiljem kui 60 kalendripäeva jooksul hankelepingu sõlmimisest.

Pakkuja kohustub pakkumuses märkima tema poolt tagatava tarneaja pikkuse kalendripäevades, arvestatuna hankelepingu jõustumise kuupäevast, kusjuures tegemist peab olema maksimaalse tarneajaga, millise jooksul pakkuja garanteerib hankijale tulekustutite tarne ja muude tulekustutite üleandmise-vastuvõtmise akti vormistamise eelduseks olevate tegevuste ning toimingute sooritamise. Pakkumusest tulenevast maksimaalselt tagatavast tarneajast lühem tarne on lubatud, kehtib põhimõte „mida varem seda parem“.

1. Pakkuja kohustub esitama tema poolt pakutava tulekustuti (1 tk) maksumuse ning kogumaksumuse (ehk 25 tk tulekustuti maksumuse) eurodes, täpsusastmega kaks kohta peale koma, käibemaksuta ja käibemaksuga maksumustena. Tulekustuti maksumus peab seejuures sisaldama kõiki tulekustuti osiseid ja tegevusi, sh kuid mitte ainult tulekustutite tarne jne maksumusi ehk tegemist peab olema lõppmaksumusega, millisele hankija/ostja jaoks mistahes täiendavaid kulusid ei lisandu, v.a. kui käesoleva väikehanke hanketingimustes on sõnaselgelt sätestatud teisiti.
2. Pakkuja lisab pakkumusele tema poolt pakutavate tulekustutite tehnilise andmestiku/sertifikaadid jms, milliselt hankijal oleks võimalik veenduda pakkuja poolt pakutavate tulekustutite vastavuses käesolevast tehnilisest kirjeldusest (p II) tulenevatele miinimumtingimustele.
3. Lisaks eelnimetatud dokumentidele kohustub pakkuja lisama pakkumusele tema poolt pakutavate tulekustutite spetsifikatsioonid, kasutusjuhendid ja sertifikaadid jm kaupa tutvustav dokumentatsioon, millised peavad olema esitatud pakkumuse koosseisus vähemalt ingliskeelsena. Tulekustutite ostjale üleandmisel peab tulekustuti olema varustatud paberkandjatel nii eesti- kui ka ingliskeelsete spetsifikatsioonide ja kasutusjuhenditega ning inglise- ja/või eestikeelsete sertifikaatidega. Tulekustuti peale kantud kasutusjuhend peab olema eestikeelne. Muukeelsete sertifikaatide korral tuleb pakkumuse koosseisus esitada dokumendi eesti- või ingliskeelne tõlge. Tõlke originaalkeelele vastavuse eest vastutab pakkuja.
4. Tulekustutite üleandmine:

Tulekustutid loetakse üleantuks kui müüja poolt on üleantud kasutusjuhendid ja muud käesolevast pakkumuste esitamise ettepanekust tulenevalt üleandmiseks kohustuslikud dokumendid. Tulekustutite üleandmise kohta koostatakse müüja poolt tulekustutite üleandmise-vastuvõtmise kuupäeval kahepoolne üleandmise-vastuvõtmise akt, milline allkirjatatakse poolte esindajate poolt ning milline on aluseks arve esitamisele.

Pakkuja poolt esitatav arve peab sisaldama vähemalt alljärgnevat informatsiooni: hankelepingu number; hankeobjekti nimetus; hankija poolne hankelepingu täitmise eest vastutava töötaja nimi.

1. Tarne- ja paigaldustingimused:
	1. Pakkuja tarnib tulekustutid aadressile Lõuna põik 1, Rakvere linn, Lääne-Virumaa, Eesti Vabariik.
	2. Tulekustutite transport pakkujalt/müüjalt hankijale/ostjale toimub pakkuja korraldusel ning on hankijale/ostjale tasuta.
	3. Hankemahus ei sisaldu tulekustutite paigaldus (st pakkuja ei pea tulekustuteid hankija asukohas paigaldama).
	4. Tulekustutite üleandmisel, esitab müüja/tarnija ostja esindajale järgmised paberkandjatel dokumendid ja/või nende koopiad: kõik sertifikaadid ja tunnistused, mis kinnitavad tulekustutite vastavust Eestis kehtivatele õigusaktide nõuetele. Sertifikaadid ja tunnistused peavad sealjuures olema eesti- ja/või ingliskeelsed või varustatud eesti- või ingliskeelse tõlkega.
2. Iga viidet, mis käesolevas dokumendis on tehtud ühele või mõnele riigihangete seaduse § 88 lõikes 2 nimetatud alusele (standardile, tunnistusele kuid ka ostuallikale, protsessile, kaubamärgile, patendile, tüübile, päritolule või tootmisviisile), tuleb lugeda selliselt, et see on täiendatud märkega „või samaväärne“. Samaväärsetele kriteeriumitele vastavat lahendust sisaldava pakkumuse esitamisel kohustub pakkuja tõendama samaväärsust, esitades pakkumuse koosseisus samaväärsust tõendavad tõendid ja dokumendid, sõltumatute hindamisasutuste väljastatud sertifikaadid/otsused vms, milliste alusel hankijal on võimalik veenduda pakutava lahenduse sisulises, tehnilises ja/või funktsionaalses samaväärsuses. Juhul kui samaväärsus ei leia ühest tuvastamist/tõendamist, kuulub hankijale õigus pakkuja pakkumus tagasi lükata.

**IV Pakkumuse esitamine** (pakkuja kohustub täitma kõik roheka taustavärviga tähistatud andmeväljad)

|  |  |
| --- | --- |
| 1. **Tulekustutite pakkumisele ja müügile ning tarnele esitatavad olulised lisatingimused**
 | **Pakkuja esitab nõutud andmed** |
| 1.1 | Pakkuja märgib pakutava tulekustuti tootja (nimetuse/mudeli numbri) ning tootmisaasta | Click or tap here to enter text. |
| 1.2  | Pakkuja märgib tulekustuti (1 tk) maksumuse eurodes, täpsusastmega kaks kohta peale koma, käibemaksuta ja käibemaksuga maksumustena | Click or tap here to enter text. |
| 1.3 | Pakkuja esitab tema poolt pakutavate tulekustutite (25 tk) kogumaksumuse eurodes, täpsusastmega kaks kohta peale koma, käibemaksuta ja käibemaksuga maksumustena | Click or tap here to enter text. |
| 1.4 | Pakkuja märgib tema poolt pakutava tulekustuti garantiiaja kalendrikuudes (täisarvuna) | Click or tap here to enter text. |
| 1.5 | Pakkuja märgib tulekustuti eluea täisaastates | Click or tap here to enter text. |
| 1.6 | Pakkuja märgib tema poolt tagatava tarneaja pikkuse kalendripäevades  | Click or tap here to enter text. |

1. Pakkuja esitab käesolevas väikehankes tõusetunud küsimuste lahendamisega tegeleva kontaktisiku andmed:
	1. …………………….. (nimi), ………...……. (telefon), ……...........…. (e-posti aadress).
2. Pakkuja esitab tema pakkumuse edukaks osutumisel ja temaga hankelepingu sõlmimisel lepinguga seotud küsimuste ja tulekustutite tarne/üleandmise jms menetlemisega seotud kontaktisiku(te) andmed:
	1. lepingulistes üldküsimustes: …......... (nimi), …….…. (telefon), ……. (e-posti aadress);
	2. tulekustutite tarnet, üleandmist jms puudutavates küsimustes: ……………….. (nimi), ……………. (telefon), ……........…. (e-posti aadress);
3. Pakkujaga hankelepingu sõlmimisel hankelepingusse märgitavad andmed:
	1. Pakkuja nimi: ……………………………………………………..........….
	2. Pakkuja registrikood: ……………………………………………..….........
	3. Pakkuja aadress: ……….……………………………………..........…........
	4. Pakkuja telefoni number (lepingusse lisatav üldnumber): .……….......…...
	5. Pakkuja elektronposti aadress (lepingusse lisatav üldaadress): …………………………….……..
	6. Pakkuja poolt lepingu allkirjastamiseks pädeva(te) isiku(te) nimi/nimed: ……………………………………
	7. Lepingu allkirjastaja(te) allkirjaõiguslikkuse alus: ……………...……....
	8. Pakkuja elektroonilise tellimiskeskkonna aadress on: .................................

Jääme ootama pakkumusi!

Aktsiaselts Rakvere Haigla

08. juuli 2024, täiendatud 11. juuli 2024, 17. juuli 2024